CELEX: 62012TA0262
Language: el
Date: 2014-09-18 00:00:00
Title: Υπόθεση T-262/12: Απόφαση του Γενικού Δικαστηρίου της 18ης Σεπτεμβρίου 2014 — Central Bank of Iran κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα κατά του Ιράν με σκοπό την παρεμπόδιση της διαδόσεως των πυρηνικών όπλων — Δέσμευση κεφαλαίων — Προσφυγή ακυρώσεως — Εκκρεμοδικία — Υποχρέωση αιτιολογήσεως — Δικαιώματα άμυνας)

3.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 388/11
            
         Απόφαση του Γενικού Δικαστηρίου της 18ης Σεπτεμβρίου 2014 — Central Bank of Iran κατά Συμβουλίου
   (Υπόθεση T-262/12) (1)
   
   ((Κοινή εξωτερική πολιτική και πολιτική ασφάλειας - Περιοριστικά μέτρα κατά του Ιράν με σκοπό την παρεμπόδιση της διαδόσεως των πυρηνικών όπλων - Δέσμευση κεφαλαίων - Προσφυγή ακυρώσεως - Εκκρεμοδικία - Υποχρέωση αιτιολογήσεως - Δικαιώματα άμυνας))
   2014/C 388/12
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Central Bank of Iran (Τεχεράνη, Ιράν) (εκπρόσωπος: M. Lester, barrister)
   
      Καθού: Συμβούλιο της Ευρωπαϊκής Ένωσης (εκπρόσωποι: M. Bishop και V. Piessevaux)
   
      Αντικείμενο
   
   Κατ’ ουσίαν, αίτημα ακυρώσεως, πρώτον, της αποφάσεως 2012/35/ΚΕΠΠΑ του Συμβουλίου, της 23ης Ιανουαρίου 2012, για τροποποίηση της απόφασης 2010/413/ΚΕΠΠΑ περί περιοριστικών μέτρων κατά του Ιράν (ΕΕ L 19, σ. 22), και της αποφάσεως 2012/635/ΚΕΠΠΑ του Συμβουλίου, της 15ης Οκτωβρίου 2012, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ L 282, σ. 58), καθόσον με τις αποφάσεις αυτές η προσφεύγουσα περιελήφθη ή εξακολούθησε να περιλαμβάνεται, κατόπιν επανεξετάσεως, στον κατάλογο του παραρτήματος II της αποφάσεως 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (ΕΕ L 195, σ. 39), και, δεύτερον, του κανονισμού (ΕΕ) 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) 961/2010 (ΕΕ L 88, σ. 1), και του εκτελεστικού κανονισμού (ΕΕ) 945/2012 του Συμβουλίου, της 15ης Οκτωβρίου 2012, για την εφαρμογή του κανονισμού (ΕΕ) 267/2012 (ΕΕ L 282, σ. 16), καθόσον με τους κανονισμούς αυτούς η προσφεύγουσα περιελήφθη ή εξακολούθησε να περιλαμβάνεται, κατόπιν επανεξετάσεως, στον κατάλογο του παραρτήματος IX του κανονισμού 267/2012.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει τον κανονισμό (ΕΕ) 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) 961/2010 (ΕΕ L 88, σ. 1), καθόσον με τον κανονισμό αυτό περιελήφθη η Central Bank of Iran στον κατάλογο του παραρτήματός του IX.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Το Συμβούλιο της Ευρωπαϊκής Ένωσης φέρει το ήμισυ των εξόδων του, καθώς και το ήμισυ των εξόδων στα οποία υποβλήθηκε η Central Bank of Iran.
            
         
               4)
            
            
               Η Central Bank of Iran φέρει το ήμισυ των εξόδων της, καθώς και το ήμισυ των εξόδων στα οποία υποβλήθηκε το Συμβούλιο.
            
         
      (1)  EE C 243 της 11.8.2012.